Af þessu verður lítið ályktað með vissu . Veigamestu rökin gegn því að eigna áhrifum Haralds hárfagra landnám Íslands eru þó þau að landnámið var augljóslega aðeins hluti af langvarandi og víðtækri útrás norrænna manna frá Skandinavíu , útrás sem við erum vön að kalla víkingaferðir . Hvað olli þá víkingaferðunum og þar með landnámi Íslands ? Í austurhéruðum Noregs hefðu menn lagt undir sig meira ræktarland ; í þröngum fjörðum vesturstrandarinnar , þar sem þess var ekki kostur , hafi menn smíðað sér skip og vopn og lagt út á hafið . Að vissu leyti er meira undrunarefni hvers vegna það byggðist ekki löngu fyrr , því ekki munu mörg jafnbyggileg lönd á jörðinni hafa verið óbyggð fólki svo lengi .